cyanic-selkie/wikianc huggingface dataset:
শচীন তেন্ডুলকর
শুরুর দিক
মাত্র একটি প্রথম-শ্রেণীর ক্রিকেট মৌসুমের পরই ১৯৮৯ খ্রিষ্টাব্দে রাজ সিং দুঙ্গারপুর শচীনকে পাকিস্তানের বিরুদ্ধে ভারতের সফরে ভারতীয় দলের সদস্য হিসেবে নির্বাচন করেন। এরফলে ১৯৮৯ খ্রিষ্টাব্দের নভেম্বর মাসে করাচী টেস্টে মাত্র ১৬ বছর ২২৩ দিন বয়সে তার আন্তর্জাতিক টেস্ট ক্রিকেট অভিষেক হয়। এই ম্যাচে তিনি মাত্র পনেরো করে ওয়াকার ইউনুসের বলে বোল্ড হন। সিয়ালকোট টেস্টে তিনি ওয়াকার ইউনুসের বলে নাকে আঘাত পেয়েও খেলা চালিয়ে যান। পেশোয়ার শহরে অনুষ্ঠিত একটি ২০ ওভারের প্রদর্শনী ম্যাচে তেন্ডুলকর মাত্র ১৮ বলে ৫৩ রান করেন। এর মধ্যে পাকিস্তানের বিখ্যাত লেগ স্পিনার আব্দুল কাদিরের এক ওভারে তিনি ২৭ রান করেন। অভিষেক টেস্ট শৃঙ্খলায় তিনি ৩৫.৮৩ গড়ে ২১৫ রান করেন এবং তার খেলা একটিমাত্র একদিনের আন্তর্জাতিক ম্যাচে কোন রান না করেই তিনি আউট হন
এরপর ভারতের নিউজিল্যান্ড সফরে তিনি টেস্টে ২৯.২৫ গড়ে মোট ১১৭ রান করেন, যার মধ্যে দ্বিতীয় টেস্টের একটি ইনিংসে ৮৮ রান করেন। নিউজিল্যান্ডের বিরুদ্ধে দুটি একদিনের আন্তর্জাতিক ক্রিকেট ম্যাচে তিনি ০ এবং ৩৬ রান করে আউট হন। ১৯৯০ খ্রিষ্টাব্দের ইংল্যান্ড সফরে দ্বিতীয় টেস্টে বিশ্বের দ্বিতীয় কনিষ্ঠতম ক্রিকেটার হিসেবে তিনি তার জীবনের প্রথম আন্তর্জাতিক টেস্ট শতরান (১১৯*) করেন। ১৯৯২ ক্রিকেট বিশ্বকাপের ঠিক পূর্বে অস্ট্রেলিয়া সফরে তেন্ডুলকর তৃতীয় সিডনি টেস্টে অপরাজিত ১৪৮* ও অন্তিম পার্থ টেস্টে ১১৪ রান করে ক্রিকেট বিশ্বের সম্ভ্রম আদায় করে নেন।
উত্থান
তেন্ডুলকর ১৯৯৪ খ্রিষ্টাব্দে অকল্যান্ড শহরে নিউজিল্যান্ডের বিরুদ্ধে তার জীবনের একদিনের আন্তর্জাতিক ক্রিকেটে প্রথম উদ্বোধনে নামেন। এই ম্যাচে তিনি ৪৯ বলে ৮২ রান করেন। ১৯৯৪ খ্রিষ্টাব্দের ৯ই সেপ্টেম্বর শ্রীলঙ্কার কলম্বো শহরে অস্ট্রেলিয়ার বিরুদ্ধে একদিনের আন্তর্জাতিক ক্রিকেটে তার জীবনের প্রথম আন্তর্জাতিক শতরান করেন। ১৯৯৬ ক্রিকেট বিশ্বকাপ প্রতিযোগিতায় তিনি দুইটি শতরান করে সর্বোচ্চ রান সংগ্রাহক হন।
১৯৯৮ খ্রিষ্টাব্দেরঅস্ট্রেলিয়া ক্রিকেট দলের ভারত সফরে এলে এই সফরের প্রস্ততি হিসেবে রঞ্জি ট্রফি বিজয়ী মুম্বই ক্রিকেট দলের হয়ে এক তিনদিনের ম্যাচে শচীন বিখ্যাত স্পিন বোলার শেন ওয়ার্নের বিরদ্ধে খেলে অপরাজিত ২০৪* করে অস্ট্রেলিয়াকে পরাজিত করেন। এই প্রতিযোগিতায় শচীন দুইটি টেস্ট শতরান, একদিনের ক্রিকেটে কানপুরে শতরান এবং কোচিতে পাঁচ উইকেট নিয়ে ভারতকে বিজয়ী হতে সহায়তা করেন। এরপর শারজাহতে অনুষ্ঠিত ত্রিদেশীয় ১৯৯৮ কোকা কোলা কাপ প্রতিযোগিতায় দুইটি গুরুত্বপূর্ণ শতরান করে ভারতকে কাপ জয়ী করেন।  ১৯৯৮ খ্রিষ্টাব্দে ঢাকা শহরে অনুষ্ঠিত আইসিসি কোয়ার্টার ফাইনালে অস্ট্রেলিয়ার বিরুদ্ধে শচীন ১৪১ রান করে ও চার উইকেট নিয়ে ভারতকে সেমিফাইনালে পৌছে দেন। thumb|left|200px|শচীন তেন্ডুলকর ১৯৯৯ খ্রিষ্টাব্দে অনুষ্ঠিত ১৯৯৮-৯৯ এশিয়ান টেস্ট চ্যাম্পিয়নশীপ প্রতিযোগিতায় কলকাতার ইডেন গার্ডেন্স মাঠে অনুষ্ঠিত প্রথম ম্যাচে পাকিস্তানের শোয়েব আখতারের সঙ্গে ধাক্কা লেগে শচীন রান আউট হয়ে গেলে দর্শকদের ক্ষোভে খেলা বন্ধ করে দিতে হয়। কিন্তু কিছু পরে শচীনের আবেদনে দর্শকেরা শান্ত হলে খেলা আবার শুরু হয়। এই ঘটনায় ভারত ও পাকিস্তান দুই দেশের মধ্যে রাজনৈতিক অস্থিরতার সৃষ্টি হয়। এই প্রতিযোগিতায় শচীন শ্রীলঙ্কা ও পাকিস্তানের বিরুদ্ধে শতরান করেন।
অধিনায়কত্ব
১৯৯৯ খ্রিষ্টাব্দে শচীন মহম্মদ আজহারউদ্দীনের পর ভারতীয় ক্রিকেট দলের অধিনায়ক নির্বাচিত হন। কিন্তু তার অধিনায়ক জীবন খুব একটা সফল ছিল না। অধিনায়কত্ব লাভের পর ভারত অস্ট্রেলিয়া সফরে গেলে ০-৩ ফলাফলে পরাজিত হয়। এরপর দক্ষিণ আফ্রিকা ভারত সফরে এসে ভারতকে ২-০ ফলাফলে পরাজিত করলে শচীন অধিনায়ক পদ থেকে ইস্তফা দেন।
আঘাতপ্রাপ্তি ও সফলতাবিহীন সময়কাল
২০০২ খ্রিষ্টাব্দে ওয়েস্ট ইন্ডিজ সফরে তেন্ডুলকর পোর্ট অব স্পেন টেস্টে তার উনত্রিশতম শতরান করে ডোনাল্ড ব্র্যাডম্যানের রেকর্ড স্পর্শ করেন।   কিন্তু এরপরের ইনিংসগুলোয় যথাক্রমে ০, ০, ৮ এবং ০ রান করলে ভারত প্রতিযোগিতায় পরাজিত হয়। ২০০২ খ্রিষ্টাব্দের আগস্ট মাসে ইংল্যান্ডের বিরুদ্ধে তিনি তার ত্রিশতম টেস্ট শতরান করে ডোনাল্ড ব্র্যাডম্যানের রেকর্ড ভেঙ্গে দেন।
২০০৩ ক্রিকেট বিশ্বকাপ প্রতিযোগিতায় ১১টি ম্যাচে ৬৭৩ রান করে ভারতকে ফাইনালে নিয়ে যেতে সহায়তা করেন। ফাইনালে অস্ট্রেলিয়ার নিকটে ভারত পরাজিত হলেও শচীন প্রতিযোগিতার সেরা নির্বাচিত হন। ২০০৩ খ্রিষ্টাব্দে তিনি টেস্ট ক্রিকেটে ভালো খেলতে না পারলেও ২০০৪ খ্রিষ্টাব্দে অস্ট্রেলিয়ার বিরুদ্ধে সিডনিতে অপরাজিত ২৪১* রান করেন। পাকিস্তানের বিরুদ্ধে পরের টেস্ট প্রতিযোগিতায় তিনি অপরাজিত ১৯৪* রান করেন।    এরপর কনুইয়ের যন্ত্রণায় ২০০৪ খ্রিষ্টাব্দের বেশিরভাগ সময় শচীন ক্রিকেট খেলতে পারেননি।
২০০৭ ক্রিকেট বিশ্বকাপ প্রতিযোগিতায় ভারতের কোচ গ্রেগ চ্যাপেল শচীনের বার বার ব্যর্থতায় ভারতের জেতার সম্ভাবনা কমে যাওয়ার কথা বলেন। তিনি শচীনকে ব্যাটিং অর্ডারে নিচের দিকে নামতে বললে শচীন তা মানতে না চাইলে তিনি শচীনের সমালোচনাও করেন। এই ঘটনায় আবেগপ্রবণ শচীন প্রতিক্রিয়া জানালে ভারতীয় ক্রিকেট বোর্ড তার কাছে এই আচরণের ব্যাখ্যা জানাতে নির্দেশ দেন। এই প্রতিযোগিতায় কোচের নির্দেশ মতো শচীন ব্যাটিং অর্ডারে নিচের দিকে নেমে পুরোপুরি ব্যর্থ হলে ইয়ান চ্যাপেল তাকে অবসর নেওয়ার পরামর্শ দেন।
ধারাবাহিকতা প্রাপ্তি
thumb|right|200px|২০০৮ খ্রিষ্টাব্দে সিডনিতে আটত্রিশতম টেস্ট শতরান করে শচীন
২০০৭ ক্রিকেট বিশ্বকাপ প্রতিযোগিতায় ব্যর্থতার পর বাংলাদেশের বিরুদ্ধে খেলায় তিনি আবার ওপেন করে প্রতিযোগিতার সেরা হন। এরপর দক্ষিণ আফ্রিকার বিরুদ্ধে ফিউচার কাপেও তিনি সর্বোচ্চ রান সংগ্রাহক ও প্রতিযোগিতার সেরা হন। ২০০৭ খ্রিষ্টাব্দের ২৮শে জুলাই নটিংহ্যাম টেস্টে শচীন বিশ্বের তৃতীয় খেলোয়াড় হিসেবে ১১,০০০ রান করেন।. ইংল্যান্ডের বিরুদ্ধে পরের একদিনের আন্তর্জাতিক ক্রিকেটে তিনি ৫৩.৪২ গড়ে ভারতের সর্বোচ্চ রান সংগ্রাহক হন। ২০০৭ খ্রিষ্টাব্দের অক্টোবর মাসে অস্ট্রেলিয়ার বিরুদ্ধে পরের একদিনের আন্তর্জাতিক ক্রিকেটে তিনি ২৭৮ রান করে ভারতের সর্বোচ্চ রান সংগ্রাহক হন। ২০০৭ খ্রিষ্টাব্দে ৯০ থেকে ১০০ রানের মধ্যে শচীন বেশ কয়েকবার আউট হয়ে যান। এরমধ্যে তিনবার ৯৯ রান করে তিনি আউট হন।
২০০৭ খ্রিষ্টাব্দের শেষের দিকে ভারত অস্ট্রেলিয়া সফরে গেলে শচীন চারটি টেস্ট ম্যাচে মোট ৪৯৩ রান করে সর্বোচ্চ রান সংগ্রাহক হন। সিডনিতে দ্বিতীয় টেস্টে শতরান করলে ঐ মাঠে শচীনের গড় দাঁড়ায় ২২১.৩৩। অ্যাডিলেডে চতুর্থ টেস্টে তিনি ১৫৩ রান করেন। কমনওয়েলথ ব্যাংক ত্রি-দেশীয় একদিনের সিরিজে ২০০৮ খ্রিষ্টাব্দের ৫ ফেব্রুয়ারি ব্রিসবেনে শচীন ১৬,০০০ রান পূর্ণ করেন। এই প্রতিযোগিতার প্রথম ফাইনালে তিনি অপরাজিত ১১৭* এবং দ্বিতীয় ফাইনালে ৯১ রান করে ভারতকে জয়ী করেন।
২০০৮ খ্রিষ্টাব্দের মার্চ মাসে দক্ষিণ আফ্রিকা ভারত সফরে এলে একটি মাত্র ইনিংস খেলে কুঁচকিতে চোট পান। ফলে প্রতিযোগিতার বাকি দুই টেস্ট এবং দক্ষিণ আফ্রিকা ও বাংলাদেশকে নিয়ে ত্রি-দেশীয় প্রতিযোগিতা ও ২০০৮ এশিয়া কাপ খেলতে পারেননি।
২০০৮ খ্রিষ্টাব্দের জুলাই মাসে শ্রীলঙ্কা সফরে তিনটি টেস্টে মাত্র ১৫.৮৩ গড়ে মোট ৯৫ রান করলে ভারত এই প্রতিযোগিতায় হেরে যায়। এই সফরে একদিনের ক্রিকেটে চোটের জন্য শচীনকে সরে যেতে হয়। কিন্তু পরের অস্ট্রেলিয়া সফরে তিনি টেস্টে মোট ১২,০০০ রান করে ব্রায়ান লারার রেকর্ড ভেঙ্গে টেস্টে সর্বোচ্চ রান সংগ্রাহকের বিশ্বরেকর্ড করেন। এই প্রতিযোগিতায় দুইটি অর্ধ-শতরান ও একটি শতরান করলে ভারত প্রতিযোগিতা জিতে যায়। কিন্তু এরপর আবার চোটের জন্য ইংল্যান্ডের ভারত সফরের সাতটি একদিনের আন্তর্জাতিক ম্যাচের প্রথম তিনটি থেকে সরে যেতে বাধ্য হন। ২০০৮ খ্রিষ্টাব্দের ডিসেম্বর মাসে ইংল্যান্ডের বিরুদ্ধে চেন্নাই টেস্টে অপরাজিত ১০৩* রান করে ভারতকে জয় করেন। কিন্তু ২০০৯ খ্রিষ্টাব্দের প্রথম দিকে শ্রীলঙ্কা সফরে তেন্ডুলকর ব্যর্থ হন। এরপর নিউজিল্যান্ড সফরে তৃতীয় একদিনের ম্যাচে অপরাজিত ১৬৩ এবং প্রথম টেস্টে ১৬০ করে বিয়াল্লিশতম টেস্ট শতরান করেন। এরপর ত্রি-দেশীয় কম্প্যাক কাপের ফাইনালে ১৩৮ রান করে ভারতকে কাপজয়ী করেন।
২০০৯ সালের অক্টোবর মাসে অস্ট্রেলিয়ার ভারত সফরের প্রথম চারটি ম্যাচে শচীন যথাক্রমে ১৪, ৪, ৩২, ৪০ করেন। পঞ্চম ম্যাচে অস্ট্রেলিয়া ৫০ ওভারে ৩৫০/৪ রান করলে তার জবাবে শচীন ১৪১ বলে ১৭৫ রান করলেও শেষের দিকের ব্যাটসম্যানদের ব্যর্থতায় ভারত মাত্র ৩ রানে পরাজিত হয়। এই ম্যাচে তেন্ডুলকর একদিনের আন্তর্জাতিক ক্রিকেট খেলায় বিশ্বে সর্বপ্রথম ১৭,০০০ রান করেন।
এরপর শচীন শ্রীলঙ্কার বিরুদ্ধে টেস্টে একটি ও বাংলাদেশের বিরুদ্ধে দুইটি শতরান করেন। ২০০৯ খ্রিষ্টাব্দের শেষের দিকে দক্ষিণ আফ্রিকার ভারত সফরে তিনি টেস্টে দুইটি শতরান এবং একদিনের আন্তর্জাতিক ক্রিকেটে বিশ্বের প্রথম দ্বি-শতরান করেন।
বিশ্বকাপ জয়
২০১১ ক্রিকেট বিশ্বকাপ প্রতিযোগিতায় ৫৩.৫৫ গড়ে ৪৮২ রান করে শ্রীলঙ্কার তিলকরত্নে দিলশানের পরেই প্রতিযোগিতায় দ্বিতীয় এবং ভারতের সর্বাধিক রান সংগ্রাহক হন। এই প্রতিযোগিতার ফাইনালে ভারতে শ্রীলঙ্কাকে পরাজিত করে বিশ্বকাপ জয় করে। তেন্ডুলকরের জীবনে এটি ছিল সবচেয়ে উল্লেখযোগ্য সময়।
শততম শতরানের পথে
বিশ্বকাপের পরে শচীন জুলাই মাসে ইংল্যান্ড সফরে যান। এই সফর চলাকালীন আন্তর্জাতিক ক্রিকেটে তেন্ডুলকরের টেস্ট ও একদিনের আন্তর্জাতিক মিলিয়ে শততম শতরানের সম্ভাবনার ব্যাপারে জনমানসে যথেষ্ট উৎসাহ থাকলেও তিনি ৩৪.১২ গড়ে রান করে সর্বাধিক ৯১ রান করতে সক্ষম হন। এই প্রতিযোগিতায় ভারত ০-৪ ফলাফলে পরাজিত বিশ্বের এক নম্বর টেস্ট র‌্যাঙ্কিং থেকে নেমে যায়। এই প্রতিযোগিতায় শচীন পুনরায় আঘাতপ্রাপ্ত হয়ে একদিনের আন্তর্জাতিক প্রতিযোগিতা থেকে সরে দাঁড়ান। ২০১১ খ্রিষ্টাব্দের ৮ই নভেম্বর তেন্ডুলকর ওয়েস্ট ইন্ডিজের বিরুদ্ধে ফিরোজ শাহ কোটলা মাঠে খেলতে নেমে টেস্ট ক্রিকেটে প্রথম ১৫,০০০ রান করার বিশ্বরেকর্ড করেন।
২০১২ খ্রিষ্টাব্দের ১৬ মার্চ তেন্ডুলকর ২০১২ এশিয়া কাপ প্রতিযোগিতায় বাংলাদেশের বিরুদ্ধে খেলতে নেমে তার বহুপ্রতীক্ষিত শততম শতরান করে বিশ্বরেকর্ড করেন। এই রেকর্ডের পরেও ভারত বাংলাদেশের নিকট পরাজিত হয়।
অবসর
ইংল্যান্ডের বিরুদ্ধে আশানুরূপ খেলতে না পারায় শচীন ২০১২ খ্রিষ্টাব্দের ২৩শে ডিসেম্বর একদিনের আন্তর্জাতিক ক্রিকেট থেকে অবসরের ঘোষণা করেন।  এই সিদ্ধান্তের প্রতিক্রিয়ায় প্রাক্তন ভারতীয় অধিনায়ক সৌরভ গঙ্গোপাধ্যায় মনে করেন যে পাকিস্তানের বিরুদ্ধে আসন্ন প্রতিযোগিতায় শচীনের খেলা উচিত ছিল। প্রাক্তন ভারতীয় ক্রিকেটার অনিল কুম্বলে ও জাভাগাল শ্রীনাথ শচীনের প্রতি শ্রদ্ধা প্রদর্শন করেন।
২০১৩ খ্রিষ্টাব্দের ১০ই অক্টোবর তেন্ডুলকর ঘোষণা করেন যে, তিনি তার জীবনের ২০০তম টেস্ট খেলে টেস্ট ক্রিকেট থেকে অবসর নেবেন। ভারতীয় ক্রিকেট বোর্ড সেই অনুযায়ী ওয়েস্ট ইন্ডিজের বিরুদ্ধে ঐ বছর নভেম্বর মাসে কলকাতা ও মুম্বই শহরে দুইটি টেস্ট ম্যাচের আয়োজন করেন। মুম্বাইতে অনুষ্ঠিত তার ২০০তম টেস্ট ম্যাচে তিনি ৭৪ রান করেন, ফলে টেস্ট ক্রিকেটে তার ১৬,০০০ থেকে মাত্র ৭৯ রান দূরে তিনি তার আন্তর্জাতিক ক্যারিয়ার শেষ করেন। শচীনের অবসরকে উল্লেখযোগ্য করতে ক্রিকেট অ্যাসোসিয়েশন অব বেঙ্গল ও মুম্বই ক্রিকেট অ্যাসোসিয়েশন বিভিন্ন অনুষ্ঠানের আয়োজন করে।
টোয়েন্টি ২০ ক্রিকেট
২০০৬ খ্রিষ্টাব্দে দক্ষিণ আফ্রিকার বিরুদ্ধে একমাত্র টোয়েন্টি ২০ আন্তর্জাতিক ক্রিকেট খেলে তিনি সিদ্ধান্ত নেন যে তিনি এই ধরনের আন্তর্জাতিক ক্রিকেটে অংশগ্রহণ করবেন না।
ইন্ডিয়ান প্রিমিয়ার লীগ প্রতিযোগিতায় ২০০৮ খ্রিষ্টাব্দে শচীনকে ১,১২১,২৫০ $ চুক্তিতে মুম্বই ইন্ডিয়ান্স দলের অধিনায়ক নির্বাচিত করা হয়। ২০১০ খ্রিষ্টাব্দের ইন্ডিয়ান প্রিমিয়ার লীগ প্রতিযোগিতায় মুম্বই ইন্ডিয়ানস ফাইনালে পৌঁছায়। এই প্রতিযোগিতায় শচীন ১৪টি ইনিংসে ৬১৮ রান করে প্রতিযোগিতার সেরা, সবচেয়ে ভালো ব্যাটসম্যান ও সবচেয়ে ভালো অধিনায়কের পুরস্কার জিতে নেন। ২০১১ ইন্ডিয়ান প্রিমিয়ার লীগ প্রতিযোগিতায় কোচি টাস্কার্স কেরালা দলের বিরুদ্ধে শচীন মাত্র ৬৬ বলে অপরাজিত ১০০ রান করে তার একমাত্র টুয়েন্টি ২০ শতরান করেন। এই প্রতিযোগিতায় তিনি মোট ১,৭২৩ রান করেন। ২০১৩ ইন্ডিয়ান প্রিমিয়ার লীগ প্রতিযোগিতায় ২৬শে মে ফাইনালে মুম্বই ইন্ডিয়ান্স চেন্নাই সুপার কিংস দলকে কলকাতার ইডেন গার্ডেন্স মাঠে ২৩ রানে পরাজিত করলে তিনি ইন্ডিয়ান প্রিমিয়ার লীগ থেকে অবসরের কথা ঘোষণা করেন। ২০১৩ চ্যাম্পিয়ন্স লীগ টুয়েন্টি২০ প্রতিযোগিতায় খেলার পর তেন্ডুলকর টুয়েন্টি২০ ক্রিকেট থেকে অবসর গ্রহণ করেন।
ব্যবসায়িক প্রাপ্তি
২০০৬ সালে সাচি এন্ড সাচি’র সাথে inr 1800000000 তিন বছর মেয়াদী চুক্তি করেন। তেন্ডুলকর তার জনপ্রিয়তাকে ব্যবহার করে দু’টি রেস্টুরেন্ট হিসেবে - তেন্ডুলকর’স, কোলাবা, মুম্বই এবং শচীন’স, মুলুন্দ, মুম্বাই চালু করেন। মার্স রেস্টুরেন্টের মালিক সঞ্জয় নারাং এর সাথে উক্ত রেস্টুরেন্টগুলো যৌথভাবে পরিচালিত করছেন। এছাড়াও, তিনি ব্যাঙ্গালোরে শচীন’স নামে নতুন একটি রেস্তোরাঁ চালু করবেন। ২০০৭ সালে শচীন ফিউচার গ্রুপ এবং মানিপাল গ্রুপের সাথে জয়েন্ট ভেঞ্চার গ্রুপ প্রতিষ্ঠা করে স্বাস্থ্যসেবা এবং খেলাধূলায় শারীরিক সক্ষমতার লক্ষ্যে ‘এস ড্রাইভ এণ্ড সাচ’ নামক পণ্য উৎপাদনে আসার ঘোষণা করে। ভার্জিন কমিকের পরিবেশনায় শচীনকে মহাবীর প্রদর্শন করে কমিক বই প্রকাশের পরিকল্পনা নিয়েছে।
বিজ্ঞাপন
জীবন্ত কিংবদন্তি ও বিশ্বের অন্যতম সেরা ব্যাটসম্যান হিসেবে শচীন তেন্ডুলকর নিম্নলিখিত পণ্য ও সংস্থার বিজ্ঞাপন চিত্রে অংশগ্রহণ করেন:-
জীবনী
বিভিন্ন বইয়ে শচীন তেন্ডুলকরের প্রসঙ্গে আলোচিত হয়েছে। এছাড়াও, নিম্নের বইগুলোতে তেন্ডুলকরের ক্রিকেট জীবনকে উপজীব্য করে রচিত হয়েছে:-
ব্যক্তিগত সম্মাননা ও পুরস্কার
তেন্ডুলকর বিভিন্নভাবে দলীয়, ব্যক্তিগত ও প্রাতিষ্ঠানিক পুরস্কার ও সম্মাননা লাভ করেছেন। উল্লেখযোগ্য সম্মাননা ও পুরস্কারগুলো নিম্নে ছক আকারে দেয়া হলো:-
ক্রান্তিয় বাইল্ল্যা
ক্রান্তিয় বাইল্ল্যা (বৈজ্ঞানিক নাম: Acentrogobius caninus) (ইংরেজি: Tropical Sand Goby) হচ্ছে Gobiidae পরিবারের Acentrogobius গণের একটি স্বাদুপানির মাছ।
বিস্তৃতি
এই মাছ ইন্দো-পশ্চিম প্রশান্ত মহাসাগর জুড়ে পাওয়া যায়। বাংলাদেশে বঙ্গোপসাগরে সচরাচর পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে পরিপূর্ণতা বিবেচনা না করে বাণিজ্যিকভাবে আহরণ করার দরুন এ মাছের পরিমাণ কমে যাছে।
মন্তব্য
এ প্রজাতির মাছ ১৩.২ সেমি পর্যন্ত লম্বা হয়। বাংলাদেশে ৮ সেমি দৈর্ঘ্যের এ মাছ পাওয়া গিয়েছে।
দিনাজপুর গোর-এ-শহীদ বড় ময়দান
দিনাজপুর গোরে-এ-শহীদ বড় ময়দান আঞ্চলিকভাবে দিনাজপুর বড় মাঠ নামে পরিচিত। এর আয়তন ৭৮ একর। এটি দিনাজপুরের প্রাণনাথপুর ও খামার ঝাড়বাড়ী মৌজায় অবস্থিত। দিনাজপুর গোরে-এ-শহীদ ময়দানের পূর্ব পার্শ্বে দিনাজপুর শহরের জিরো পয়েন্ট অবস্থিত।
ইতিহাস
দিনাজপুর বড় মাঠে দ্বিতীয় বিশ্বযুদ্ধের সময় ব্রিটিশ সেনাবাহিনীর উত্তর ফ্রন্টের বৃহৎ সমাবেশ ঘটেছিল বলে সি এস রেকর্ডে জানা যায়। ব্রিটিশ-ভারত রাজ্যের পক্ষ হতে মিলিটারি ডির্পাটমেন্ট এর নামে প্রায় ৬২ একর জমি দান করে। অতিরিক্ত ১৬ একর ভারত সাম্রাজ্য সরাসরি প্রদান করে। ইংরেজ আমলে এর উত্তর দিকে নির্মিত হয় খাদ্য গুদাম। যা অবিভক্ত দিনাজপুরের একমাত্র খাদ্য গুদাম ছিল। এখানে উনিশ শতকের মাঝামাঝি সময়ে ইউরোপিয়ান সাহেবদের জন্য স্টেশন ক্লাব স্থাপন করা হয়। ইংরেজ আমলে এ মাঠে ঘৌড় দৌড় অনুষ্ঠিত হত এবং পাকিস্তান আমলে নর নারায়ণ শীল্ড ফুটবল প্রতিযোগিতা হত। ১৯৬২ সালে এ মাঠে হেলিকপ্টার আবতরণের জন্য হেলিপোর্ট নির্মিত হয়। ১৯৭১ সালে দেশ স্বাধীনের পর ২০ ডিসেম্বর এ মাঠে দিনাজপুরে প্রথম পতাকা উত্তোলন করেন এম আব্দুর রহিম। দেশ স্বাধীনের পর দিনাজপুর বড় মাঠের এক পাশে জেলার কেন্দ্রীয় জামে মসজিদ নির্মিত হয়। ১৯৮৬ সালে এ মসজিদের পাশে তেভাগা আন্দোলনের নেতা দিনাজপুরের কৃতি সন্তান হাজী মোহাম্মদ দানেশ সমাহিত হন।
অবস্থান
এ মাঠের পশ্চিম পার্শ্বে রাজাদের জন্য নির্মিত জুলুম সাগর প্রসাদ, সার্কিট হাউজ এবং কালেক্টর বাসভবন (যা দিনাজপুর ভবন নামে পরিচিত) অবস্থিত। দিনাজপুরের জিরো পয়েনেটে অবস্থান, নির্মল বাতাস, খোলা আকাশ আর সবুজের সমারোহের জন্য এটিকে লিভার অব দিনাজপুর অ্যাখায়িত করা হয়।
নামকরণ
এ মাঠের মাঝ ভাগে চেহেলগাজীর সমসাময়িক ইসলাম প্রচারক শাহ আমির উদ্দীন ঘুরী (র:) মাজার রয়েছে যিনি ঘোড়ায় চড়ে দিনাজপুরে ইসলাম প্রচার করেন এবং সেজন্য এ মাঠের নামকরণ হয় গোর এ শহীদ ময়দান।
ঈদগাহ ময়দান
বাংলাদেশের সবচেয়ে বড় ঈদগাহটি দিনাজপুরের গোর-এ-শহীদ বড় ময়দানে অবস্থিত। ১৯৪৭ সালে দেশ বিভাগের সময় হতে এ মাঠে ঈদের জামাত অনুষ্ঠিত হচ্ছে। তবে স্থায়ী কোন মিম্বার সেখানে নির্মাণ করা হয়নি। জেলা প্রশাসন স্থায়ী ঈদগাহ মিম্বার নির্মাণ কাজ শুরু করেছিলো ২০১৫ সালে। ঈদগাহটির পরিকল্পনা ও অর্থায়ন করেছেন দিনাজপুর-৩ আসনের সংসদ সদস্য ও জাতীয় সংসদের হুইপ ইকবালুর রহিম।
জয়নব আসওয়াত
'''ড. জয়নব আসওয়াত''' (৩০ নভেম্বর ১৯২০ - ২০১৩) ছিলেন দক্ষিণ আফ্রিকার একজন বর্ণবাদবিরোধী সক্রিয়কর্মী। তিনি মেডিকেল ডাক্তার হিসাবে প্রশিক্ষণ পেয়েছিলেন, তবে জীবনের বেশিরভাগ সময়ই রাজনৈতিকভাবে সক্রিয় ছিলেন।
তিনি দক্ষিণ আফ্রিকার প্রথম মুসলিম নারী ডাক্তার ছিলেন। তার স্বামী ড. জাইন কাজী একজন ত্রাসয়াল ইন্ডিয়ান কংগ্রেসের সচিব ছিলেন
প্রাথমিক ও শিক্ষাজীবন
জয়নব আসওয়াত ছিলেন ইব্রাহিম ও ফাতেমা আসওয়াতের এগারো সন্তানদের একজন। তিনি যখন কিশোরী বয়সের ছিলেন তখনই তার বাবা তাকে রাজনৈতিক সভায় নিয়ে গিয়েছিলেন এবং এটি তার প্রথমদিকে রাজনৈতিকভাবে সক্রিয় হয়ে উঠতে সহায়তা করেছিল। তিনি ১৯৪০ এর দশকে ত্রাসয়াল হাই স্কুলে পড়া প্রথম মুসলিম মেয়ে। তিনি ইউসুফ দাদুর দ্বারা প্রভাবিত হওয়ার পরে উইটওয়টারস্র্যান্ড বিশ্ববিদ্যালয়ের চিকিৎসাবিদ্যা অধ্যয়ন করেছিলেন।
পরবর্তী জীবন এবং মৃত্যু
২০০৮ সালে বর্ণবাদ বিরোধিতা করার ক্ষেত্রে তাঁর ভূমিকা "আমাদের বিজয় ও আমাদের অশ্রু" নামে একটি চিত্রপ্রদর্শনীর অংশ ছিল, যার মধ্যে গিসেল ওল্ফসোহনের প্রতিকৃতি ছিল এবং স্ল্যাভ লজ কেপটাউনে প্রদর্শিত হয়েছিল।
জয়নব আসওয়াত ২০১৩ সালের ৩০ নভেম্বর লন্ডনে মৃত্যুবরণ করেছেন।
রাজস্থান ক্রিকেট দল
রাজস্থান ক্রিকেট দল হল একটি ক্রিকেট দল যা ভারতের রাজস্থান রাজ্যের প্রতিনিধিত্ব করে। দলটি ২০১০-১১ এবং ২০১১-১২ মৌসুমে রঞ্জি ট্রফি জিতেছিল, ১৯৬০-৬১ এবং ১৯৭৩-৭৪ এর মধ্যে আটবার রানার্স আপ হয়েছিল। এটি বর্তমানে রঞ্জি ট্রফি এলিট গ্রুপে রয়েছে। এটি রাজস্থান ক্রিকেট অ্যাসোসিয়েশন দ্বারা পরিচালিত হয় এবং এটি "টিম রাজস্থান" নামে পরিচিত।
রাজপুতানা
রাজপুতানার প্রথম রেকর্ড করা ম্যাচটি ১৯২৮/২৯ দিল্লি টুর্নামেন্টে আলিগড়ের বিরুদ্ধে হয়েছিল, এর পরেই ১৯৩১ সালে আজমিরে রাজপুতানা ক্রিকেট অ্যাসোসিয়েশন গঠিত হয়েছিল। প্রথম-শ্রেণীর ক্রিকেটে রাজপুতানার উদ্বোধনী উপস্থিতি ১৯৩৩ সালের নভেম্বরে আজমিরের মেয়ো কলেজ গ্রাউন্ডে সফরকারী মেরিলেবোন ক্রিকেট ক্লাবের বিপক্ষে হয়েছিল, যার ফলে একটি ভারী ইনিংস পরাজয় ঘটে। দলটি ১৯৩৫/৩৬ মৌসুমে প্রথমবার রঞ্জি ট্রফিতে প্রবেশ করে, মধ্য ভারতের বিরুদ্ধে প্রতিযোগিতায় তার প্রথম ম্যাচ খেলে, ভারী ব্যবধানে হেরে যায়।  দলটি পরের মৌসুমে রঞ্জি ট্রফিতে খেলেছে, আবার মধ্য ভারতের কাছে হেরেছে, কিন্তু এবার মাত্র দুই উইকেটের ব্যবধানে। লিওনেল টেনিসনের ট্যুরিং ইলেভেনের বিপক্ষে প্রথম-শ্রেণীর ক্রিকেটে রাজপুতানা প্রথম জয় পায়, ১৯৩৭ সালে দুই উইকেটে জয়লাভ করে দলটি ১৯৩৮/৩৯ রঞ্জি ট্রফিতে দক্ষিণ পাঞ্জাবের বিপক্ষে তার একমাত্র ম্যাচ হেরেছিল, তবে পরের মৌসুমে এটি দিল্লির বিরুদ্ধে প্রথম রঞ্জি ট্রফি জয় রেকর্ড করে, ৭ উইকেটে জয়লাভ করে। যদিও পরের ম্যাচে দক্ষিণ পাঞ্জাবের বিপক্ষে ১ ইনিংস ও ১৯০ রানের ব্যবধানে হেরেছে। দ্বিতীয় বিশ্বযুদ্ধ শুরু হলে, ভারতে ক্রিকেট কিছুটা ব্যাহত হয়, কিন্তু প্রথম-শ্রেণীর ক্রিকেট চলতে থাকে।
বিখ্যাত খেলোয়াড়
রাজস্থানের খেলোয়াড় যারা ভারতের হয়ে টেস্ট ক্রিকেট খেলেছেন, টেস্ট অভিষেকের বছর:
রাজস্থানের খেলোয়াড় যারা ইংল্যান্ডের হয়ে টেস্ট ক্রিকেট খেলেছেন, টেস্ট অভিষেকের বছর:
রাজস্থানের খেলোয়াড় যারা ভারতের হয়ে ওডিআই খেলেছে কিন্তু টেস্ট ক্রিকেট নয়, ওডিআই অভিষেকের বছর সহ:
রাজস্থানের খেলোয়াড় যারা ওডিআই খেলেছে কিন্তু টেস্ট ক্রিকেট নয়, ওডিআই অভিষেকের বছর সহ:
বর্তমান স্কোয়াড
২৪ জানুয়ারী ২০২৩ তারিখে হালনাগাদ করা হয়েছে
রেকর্ড
এই বিষয়ে আরও বিস্তারিত জানার জন্য, রাজস্থানের প্রথম-শ্রেণীর ক্রিকেট রেকর্ডের তালিকা, রাজস্থানের লিস্ট এ ক্রিকেট রেকর্ডের তালিকা, রাজস্থান টি-টোয়েন্টি ক্রিকেট রেকর্ডের তালিকা দেখুন
সয়াই মানসিংহ স্টেডিয়াম
রাজস্থান তাদের বেশিরভাগ স্থানীয় ম্যাচ খেলে সয়াই মানসিংহ স্টেডিয়ামে ।
প্রান্তগুলিকে সিটি প্রান্ত এবং প্যাভিলিয়ন প্রান্ত বলা হয়।
গণতান্ত্রিক শান্তি তত্ত্ব
গণতান্ত্রিক শান্তি তত্ত্ব মূলকথা হলো গণতান্ত্রিক রষ্ট্রসমুহ নিজেদের মধ্যে যুদ্ধে জড়ানোর সম্ভাবনা কম অন্যান্য সরকার ব্যবস্থার দেশসমুহ থেকে।তাছাড়া গণতান্ত্রিক দেশগুলো নিজেদের মধ্যে শান্তি সম্পর্ক রাখার চেষ্টা করে।জার্মান দার্শনিক ইমানুয়েল কান্ট সর্বপ্রথম এই তত্ত্ব প্রকাশ করেন এবং আধুনিক সময়ে যুক্তরাষ্ট্রের প্রেসিডেন্ট উড্রো উইলসন প্রথম বিশ্বযুদ্ধের পরে এই তত্ত্বের আলোকে সারা বিশ্বকে গণতন্ত্রের জন্য নিরাপদ করার আস্থা ব্যক্ত করেন।
মূলকথাগুলো
গণতান্ত্রিক শান্তি তত্ত্ব মূলকথাগুলো কয়েকটি বিষয়ের উপর ভাগ করা যায়-
সমালোচনা
তবে অনেকে মনে করেন শান্তি কাঠামোগত কারণগুলোর উপরেই নির্ভরশীল, রাষ্ট্রের সরকার পদ্ধতির উপর নয়। গণতান্ত্রিক শান্তি তত্ত্বের একজন সমালোচক সেবাশ্চিয়ান রসাটো এক্ষেত্রে গণতান্ত্রিক শান্তি তত্ত্বকে চ্যালেঞ্জ করার জন্য স্নায়ুযুদ্ধ চলাকালে দক্ষিণ আমেরিকার বাম-প্রবণ গণতান্ত্রিক রাষ্ট্রসমূহের প্রতি মার্কিন যুক্তরাষ্ট্রের আচরণের দিকে আঙ্গুল তোলেন।
তবে উদারগণতান্ত্রিকরা মনে করেন অর্থনৈতিক আন্তঃনির্ভরশীলতার ফলে বাণিজ্যিক সম্পর্কে আবদ্ধ রাষ্ট্রসমূহের মধ্যে যুদ্ধের সম্ভাবনা কমে আসে। অন্যদিকে বাস্তববাদীগণ যারা এই তত্ত্ব মানেন না বলেন অর্থনৈতিক আন্তঃনির্ভরশীলতা সংঘাতের সম্ভাবনা কমায় না, বরং বাড়িয়ে দেয়।
ওঁ জয় জগদীশ হরে
ওঁ জয় জগদীশ হরে (ॐ जय जगदीश हरे) হিন্দুধর্মীয় গান। এটি পরম ভগবান বিষ্ণুর উদ্দেশ্যে উৎসর্গ করা হয় এবং বেশিরভাগই বিষ্ণু মন্দিরে গাওয়া হয়। যদিও ধর্মীয় স্তোত্রটি হিন্দি ভাষার রচনা, তবে এটি ব্যাপকভাবে সনাতনীরা গেয়ে থাকেন। সত্য সনাতন উপাসনার রূপ আরতির সময় প্রার্থনাটি সমগ্র মণ্ডলী দ্বারা গাওয়া হয়।
বিবরণ
এটি জয়দেবের গীতগোবিন্দমের দশাবতার (সংস্কৃত: दशावतार कीर्ति धवलम्) বিভাগ থেকে অনুপ্রাণিত হতে পারে, ১২ শতকের গীতিমূলক রচনা, যার একই বিরতি রয়েছে:
"प्रलयपयोधिजले धृतवानसि वेदम् ॥ विहितवहित्रचरित्रमखेदम्॥ केशवाधृतमीनशरीर जयजगदीशहरे॥"
একই সুর ও কাঠামো ব্যবহার করে, কিন্তু বিভিন্ন দেবদেবীর উপর ফোকাস করে গানের ভিন্নতাও রয়েছে। এর মধ্যে রয়েছে ওম জয় লক্ষ্মী মাতা, ওম জয় শিব ওমকারা এবং ওম জয় শিব শক্তি হরে।
চারধাম
চারধাম বা চতুর্ধা‌ম (चतुर्धाम, চ্যতুর্ধা‌ম্য) হল ভারতের চারটি তীর্থের সদৃশ দল। হিন্দু বিশ্বাস মতে স্থানগুলি পরিদর্শন করা মোক্ষ অর্জনে সহায়তা করে। ধামগুলি হল বদ্রীনাথ, দ্বারকা, পুরী ও রামেশ্বরম। এটা বিশ্বাস করা হয় যে প্রত্যেক হিন্দুরই তার জীবদ্দশায় চারধাম পরিদর্শন করা উচিত। আদি শঙ্করাচার্যের মতে চারধাম চারটি হিন্দু তীর্থস্থান নিয়ে গঠিত। এই ধামগুলি হল ভগবান বিষ্ণুর উপাসনালয় এবং রামেশ্বরম হল ভগবান শিবের মন্দির। সমস্ত ধাম চারটি যুগের সাথে সম্পর্কিত, সত্যযুগের ধাম- বদ্রীনাথ, উত্তরাখণ্ড ; ত্রেতাযুগের ধাম - রামেশ্বরম, তামিলনাড়ু; দ্বাপরযুগের ধাম - দ্বারকা, গুজরাট এবং কলিযুগের ধাম - জগন্নাথ পুরী, ওড়িশা।
চারধামের চারটি সংশ্লিষ্ট স্থান
পুরাণে হরি (বিষ্ণু) ও হর (শিব) কে চিরন্তন বন্ধু হিসাবে উল্লেখ করা হয়েছে। কথিত আছে যেখানে ভগবান বিষ্ণু থাকেন, সেখানেই ভগবান শিব থাকেন। চরধাম এই নিয়ম মেনে চলে। তাই কেদারনাথকে বদ্রীনাথের জুটি, রাম সেতুকে রামেশ্বরমের জুটি, সোমনাথকে দ্বারকের জুটি এবং লিঙ্গরাজকে জগন্নাথ পুরীর জুটি হিসাবে বিবেচনা করা হয়। যাইহোক, কিছু ঐতিহ্য অনুসারে, চরধাম হল বদ্রীনাথ, রঙ্গনাথ-স্বামী, দ্বারকা এবং জগন্নাথ-পুরী, যার সবকটিই বৈষ্ণব স্থান, এবং তাদের সংশ্লিষ্ট স্থানগুলি হল কেদারনাথ,  রামেশ্বরম, সোমনাথ ও লিঙ্গরাজ মন্দির, ভুবনেশ্বর (বা হয়তো গুপ্তেশ্বর) যথাক্রমে।
পুরী
পূর্বে অবস্থিত পুরী, ভারতের ওড়িশা রাজ্যে অবস্থিত। পুরী দেশের পূর্বাঞ্চলের অন্যতম প্রাচীন শহর। এটি বঙ্গোপসাগরের উপকূলে অবস্থিত। প্রধান দেবতা হলেন শ্রী কৃষ্ণ, যাকে ভগবান জগন্নাথ হিসেবে পালন করা হয়। এটি ভারতের একমাত্র উপাসনালয়, যেখানে দেবী, সুভদ্রা, ভগবান কৃষ্ণের বোন তার ভাই, ভগবান জগন্নাথ এবং ভগবান বলভদ্রের সাথে পূজা করা হয়। এখানকার প্রধান মন্দিরটি প্রায় ১০০০ বছরের পুরানো এবং রাজা চূড়াগঙ্গা দেব এবং রাজা তৃতীয়া অনঙ্গভীম দেব দ্বারা নির্মিত। পুরী হল গোবর্ধন মঠের স্থান, আদি শঙ্করাচার্য কর্তৃক রূপান্তরিত চারটি মূল প্রতিষ্ঠান বা মঠগুলির মধ্যে একটি। পণ্ডিত নীলকন্ঠ দাস পরামর্শ দিয়েছিলেন যে জগন্নাথ ছিলেন জৈন উৎসের দেবতা কারণ অনেক জৈন তীর্থঙ্করের সাথে নাথ যুক্ত হয়েছে। জগন্নাথ মানে জৈন প্রেক্ষাপটে 'বিশ্ব ব্যক্তিত্ব' ও জিনানাথ থেকে উদ্ভূত হয়েছে। জৈন পরিভাষার প্রমাণ পাওয়া যায় যেমন কৈবল্য, যার অর্থ মোক্ষ, জগন্নাথ ঐতিহ্যে পাওয়া যায়। একইভাবে, মন্দিরের দিকে যাওয়ার বাইশটি ধাপ, যাকে বলা হয় বাইসি পাহাচা, জৈনধর্মের ২৪টি তীর্থঙ্করের মধ্যে প্রথম ২২টির জন্য প্রতীকী শ্রদ্ধা হিসেবে প্রস্তাব করা হয়েছে।
রামেশ্বরম
রামেশ্বরম দক্ষিণে অবস্থিত ভারতের তামিলনাড়ু রাজ্যে। এটি ভারতীয় উপদ্বীপের একেবারে প্রান্তে মান্নার উপসাগরে অবস্থিত। কিংবদন্তি অনুসারে, এই সেই জায়গা যেখানে ভগবান রাম তাঁর ভাই লক্ষ্মণ এবং ভক্ত হনুমানের সাথে তাঁর সীতাকে উদ্ধার করতে শ্রীলঙ্কায় পৌঁছানোর জন্য সেতু (রাম সেতু) তৈরি করেছিলেন, যাকে শ্রীলঙ্কার শাসক রাবণ অপহরণ করেছিল। ভগবান শিবকে উৎসর্গ করা রামনাথ স্বামী মন্দির রামেশ্বরমের প্রধান এলাকা দখল করে আছে। মন্দিরটি শ্রী রাম চন্দ্র দ্বারা পবিত্র করা হয়েছিল বলে মনে করা হয়। রামেশ্বরম হিন্দুদের জন্য তাৎপর্যপূর্ণ কারণ রামেশ্বরমে তীর্থযাত্রা ছাড়া বেনারসের তীর্থযাত্রা অসম্পূর্ণ। এখানে প্রধান দেবতা শ্রী রামনাথ স্বামী নামের লিঙ্গ আকারে, এটি বারোটি জ্যোতির্লিঙ্গের মধ্যে একটি।
দ্বারকা
দ্বারকা পশ্চিমে অবস্থিত ভারতের গুজরাট রাজ্যে। সংস্কৃত ভাষায় "দ্বার" শব্দের অর্থ দরজা বা গেট থেকে শহরটির নাম এসেছে। এটি সঙ্গমস্থল যেখানে গোমতী নদী আরব সাগরে মিশেছে। যাইহোক, এই গোমতী নদীটি সেই গোমতী নদী নয় যেটি গঙ্গা নদীর উপনদী শহরটি ভারতের পশ্চিমাঞ্চলে অবস্থিত। কিংবদন্তি শহর দ্বারকা ছিল ভগবান শ্রীকৃষ্ণের বাসস্থান। এটা সাধারণত বিশ্বাস করা হয় যে সমুদ্র দ্বারা ক্ষয়ক্ষতি ও ধ্বংসের কারণে, দ্বারকা ছয়বার নিমজ্জিত হয়েছিল এবং আধুনিক দিনের দ্বারকা এই অঞ্চলে নির্মিত ৭তম শহর।
বদ্রীনাথ
বদ্রীনাথ উত্তরাখণ্ড রাজ্যে অবস্থিত। এটি অলকানন্দা নদীর তীরে গাড়ওয়াল পাহাড়ে অবস্থিত। শহরটি নার এবং নারায়ণ পর্বতমালার মধ্যে এবং নীলকন্ঠ পর্বত শিখরের (৬,৫৬০ মি) ছায়ায় অবস্থিত। মন, ব্যাস গুফা, মাতামূর্তি, চরণপাদুকা, ভীমকুন্ড এবং সরস্বতী নদীর মুখের মতো অন্যান্য আকর্ষণীয় দর্শনীয় স্থান রয়েছে, বদ্রীনাথজীর ৩ কিমি মধ্যে। জোশীমঠ অলকানন্দা ও ধৌলিগঙ্গা নদীর সঙ্গমস্থলের উপরে ঢালে অবস্থিত। আদি শঙ্করাচার্য কর্তৃক প্রতিষ্ঠিত চারটি মঠের মধ্যে, জোশীমঠ হল চারধামের শীতকালীন আসন।
পিটার সিমোন পালাস
জীবন ও কর্ম
পালাসের জন্ম ১৭৪১ সালে বার্লিনে। তাঁর পিতা সিমোন পালাস ছিলেন শল্যচিকিৎসার অধ্যাপক। তিনি গৃহশিক্ষকের কাছে প্রাথমিক শিক্ষা লাভ করেন। ছোটবেলা থেকেই তাঁর প্রাকৃতিক ইতিহাসের প্রতি আগ্রহ ছিল। পরবর্তীতে তিনি হালে বিশ্ববিদ্যালয় ও গটিঙ্গেন বিশ্ববিদ্যালয়ে পড়াশোনা করেন। ১৭৬০ সালে তিনি লাইডেন বিশ্ববিদ্যালয়ে ভর্তি হন। মাত্র উনিশ বছর বয়সে তিনি চিকিৎসাবিদ্যার উপর ডিগ্রি লাভ করেন।
পিটার নেদারল্যান্ডস ও লন্ডনে ঘুরে বেড়ান। এ ভ্রমণের ফলে তিনি চিকিৎসাবিদ্যা ও শল্যবিদ্যা সম্পর্কে নতুন জ্ঞান আহরণ করেন। এরপর তিনি দ্য হেগে স্থায়ী হন। প্রাণীর শ্রেণীবিন্যাসকরণে তাঁর আবিষ্কৃত নতুন পদ্ধতি জর্জ কুভিয়ে কর্তৃক প্রশংসিত হয়। ১৭৬৬ সালে তিনি Miscellanea Zoologica রচনা করেন। গ্রন্থটিতে তিনি অসংখ্য নতুন মেরুদণ্ডী প্রাণী সম্পর্কে বিস্তারিত বিবরণ দেন। এসব প্রাণীর নমুনা বিভিন্ন ডাচ মিউজিয়ামে সংরক্ষিত ছিল। আফ্রিকার দক্ষিণাঞ্চল ও ইস্ট ইন্ডিজে তিনি গবেষণা অভিযান চলানোর পরিকল্পনা করেন। তাঁর পিতা বার্লিনে তাঁকে ডেকে পাঠানোয় তাঁর এ পরিকল্পনা ভেস্তে যায়।
১৭৯৩ থেকে ১৭৯৪ সালের মধ্যে পালাস পু্নরায় দক্ষিণ রাশিয়া অভিযানে যান। এসময় তিনি ক্রিমিয়া ও কৃষ্ণ সাগর চষে বেড়ান। তাঁর সহযোগী ছিলেন তাঁর প্রথম পক্ষের কন্যা, দ্বিতীয়া স্ত্রী (তাঁর প্রথম পক্ষের স্ত্রী ১৭৮২ সালে মারা যান), একজন চিত্রকর, চাকর-বাকর ও তাঁদের পাহারাদার সেনাবাহিনীর সদস্যগণ। ১৭৯৩ সালের ফেব্রুয়ারি মাসে তাঁরা সারাটভ পৌঁছান এবং ভোলগাগ্রাদের ভাটির দিকে যাত্রা শুরু করেন। পুরো বসন্তটা তাঁরা রাশিয়ার পূর্বাঞ্চল ভ্রমণে কাটিয়ে দেন এবং আগস্টের দিকে তাঁরা কাস্পিয়ান সাগরের তীর ও ককেশাস পর্বতমালায় নমুনা খুঁজতে শুরু করেন।
রাগেহ ওমর
জীবনের প্রথমার্ধ
ওমর দুই বছর বয়সে যুক্তরাজ্যে চলে যান। তার বেশ কয়েকটি ভাইবোন রয়েছে: তাঁর বড় ভাই মোহাম্মদ আবদুল্লাহি ওমর সোমালিয়ার প্রাক্তন পররাষ্ট্রমন্ত্রী ছিলেন।
শিক্ষা
ওমর দুটি স্বাধীন বিদ্যালয়, ড্রাগন স্কুল, অক্সফোর্ড এবং চেলটেনহ্যাম কলেজে, চেলটেনহ্যাম, গ্লৌচেস্টারশায়ারে পড়েছেন। পরে তিনি অক্সফোর্ড বিশ্ববিদ্যালয়ের নিউ কলেজে আধুনিক ইতিহাস অধ্যয়ন করেন।
সাধারণ
ওমর দ্য ভয়েস পত্রিকার প্রশিক্ষণার্থী হিসাবে তার সাংবাদিক জীবনের শুরু করেছিলেন। ১৯৯১ সালে তিনি ইথিওপিয়ায় চলে আসেন, যেখানে তিনি বিদেশী সংবাদদাতা হিসাবে বিভিন্ন কোম্পানির হয়ে কাজ করতেন। মূলত বিবিসি ওয়ার্ল্ড সার্ভিসের হয়ে বেশি কাজ করেছিলেন। এক বছর পর বিবিসির প্রযোজক ও সম্প্রচার সাংবাদিক হিসাবে কাজ করার জন্য ওমর লন্ডনে ফিরে আসেন। বিবিসির আফ্রিকা সংবাদদাতা নিযুক্ত হওয়ার পরে তিনি দক্ষিণ আফ্রিকা চলে যান। ওমরের স্ত্রী এবং সন্তানেরা ২০০৪ সালের মধ্যে আফ্রিকা চলে আসেন এবং তার নিয়মিত যাতায়াত তার জীবনকে একটি চ্যালেঞ্জ মধ্যে ফেলেছিল।
তাঁর ক্যারিয়ারে উল্লেখযোগ্য কাজগুলোর মধ্যে রয়েছে সোমালিয়া ও ইরাকের বিরোধের বিষয়ে সরাসরি রিপোর্ট করা।
বিবিসি
ওমর ইরাক আক্রমণের বিষয়টি কভার করে বিবিসি নিউজ বুলেটিন এবং বিবিসি নিউজের জন্য সপ্তাহিক অনুষ্ঠান করতেন। তাঁর অনেক সম্প্রচার পুরো মার্কিন যুক্তরাষ্ট্র জুড়ে সিন্ডিকেট করা হয়েছিল, যেখানে তিনি স্কুড স্টাড হিসাবে পরিচিতি পেয়েছিলেন।
ওমর বিবিসির ইরাক সংবাদদাতা হিসাবে ইরাকে তাঁর সময় সম্পর্কে রেভ্যুলেশন ডে নামে একটি বই লিখেছেন। বইটিতে সাদ্দাম হুসাইনের শাসনের প্রভাব, জাতিসংঘের নিষেধাজ্ঞাগুলো এবং ইরাকি বেসামরিক নাগরিকদের বিরুদ্ধে যুদ্ধের প্রভাব রয়েছে।
কেন তিনি শেষ পর্যন্ত বিবিসি ত্যাগ করলেন তা ব্যাখ্যা করে ওমর পরামর্শ দিয়েছিলেন যে তিনি স্বাধীনভাবে কাজ করতে চান এবং যেই লোকদের সহযোগিতা করতে চান তাদের জন্যই দায়িত্ব নিতে চান। তিনি আরও পরামর্শ দিয়েছিলেন যে বিবিসির কাজের পরিবেশটি শ্রেণিবদ্ধতার ভিত্তিতে কিছুটা ব্যতিক্রমী ছিল এবং তিনি কিছুটা হলেও দোষী কারণ তিনি পাবলিক স্কুল থেকে শিক্ষা-দীক্ষা অর্জন করেছেন।
অধিকন্তু, ওমর বিবিসির সংবাদদাতা হিসাবে তাঁর সময়ে তিনি যেভাবে ইরাক আক্রমণ উপর প্রতিবেদন করেছেন তা নিয়ে দুঃখ প্রকাশ করেছেন। তিনি পরামর্শ দিয়েছিলেন যে তিনি এবং তাঁর সহযোগীরা সাদ্দাম হুসা্ইন, তাঁর শাসন এবং অস্ত্র পরিদর্শনকে কেন্দ্র করে যে টুকরো টুকরো সংবাদ দিয়েছেন তাতে করে ইরাকি জনগণকে খুব কমই প্রাধান্য পেয়েছে। জন পিলগারের ডকুমেন্টারি দ্য ওয়ার ইউ ডোন্ট সি (২০১০)-এ এক সাক্ষাৎকারে ওমর এই শোক প্রকাশ করে বলেছিলেন যে "কেউ সবচেয়ে বেশি অস্বস্তিকর বোতাম টিপেননি" এবং কভারেজটিকে "একটি বিশাল ইকো চেম্বার" বলে অভিহিত করেছেন।
আল জাজিরা
২০০৬ সালের সেপ্টেম্বরে ওমর আল জাজিরা ইংরেজিতে যোগ দেন। তিনি লন্ডন বিভাগের মধ্য প্রাচ্যের সংবাদদাতা হিসাবে কাজ করেছিলেন।
এই সংবাদ প্রতিষ্ঠানের থাকাকালীন ওমর রাতের সাপ্তাহিকি তথ্যচিত্র সিরিজ উইটনেস উপস্থাপন করেছেন। তিনি তার নিজের অনুসন্ধানী তথ্যচিত্রগুলো মাসিক দ্য রাগে ওমার রিপোর্টও হোস্ট করেতেন।
আইটিভি নিউজ
২০১৩ সালের জানুয়ারিতে ঘোষণা করা হয়েছিল যে ওমর আইটিভি নিউজে বিশেষ সংবাদদাতা হিসাবে যোগ দেবেন। পরের বছর তাকে আইটিভি নিউজের আন্তর্জাতিক বিষয়ক সম্পাদক হিসাবে পদোন্নতি দেওয়া হয়েছিল।
অক্টোবর ২০১৫ সাল থেকে আন্তর্জাতিক বিষয়ক সম্পাদক হিসাবে তাঁর দায়িত্বের পাশাপাশি, ওমর আইটিভি নিউজ এট টেন-এ ডেপুটি নিউজকাস্টার হন।
সেপ্টেম্বর ২০১৭ থেকে ওমর মাঝে মাঝে আইটিভি নিউজ লন্ডন লঞ্চটাইম বুলেটিন এবং আইটিভি ইভেনিং নিউজ সহ আইটিভি লাঞ্চটাইম নিউজ উপস্থাপন করেছেন।
পুরস্কার এবং মনোনয়ন
২০০৮ সালে তাকে সাংবাদিকতায় শ্রেষ্ঠত্বের জন্য আরব মিডিয়া ওয়াচ অ্যাওয়ার্ডও দেওয়া দেওয়া হয়েছিল।
জানুয়ারি ২০১৪ এবং ২০১৫ সালে ওমরকে মিডিয়াতে তার অবদানের জন্য ব্রিটিশ মুসলিম অ্যাওয়ার্ডের জন্য মনোনীত করা হয়েছিল।
ব্যক্তিগত জীবন
ওমর জর্জিয়ানা রোজ "নিনা" মন্টগোমারী-কানিংহ্যামকে বিয়ে করেছেন, কোরসেহিলের স্যার জন মন্টগোমারী-কানিংহ্যামের কন্যা। এই দম্পতি তাদের তিন সন্তানের সাথে পশ্চিম লন্ডনের চিসউইকে বসবাস করেন।
তিনি সোমালিয়ায় তার পরিবারের সাথে ঘনিষ্ঠ যোগাযোগ বজায় রাখেন, সোমালি সম্প্রদায়ের একজন কর্মী এবং তাদের বিভিন্ন অনুষ্ঠান ও বক্তৃতায় নিয়মিতভাবে যোগ দেন।
একাডেমি সম্মানসূচক পুরস্কার
একাডেমি সম্মানসূচক পুরস্কার একাডেমি পুরস্কারগুলোর একটি যা ১৯২৮ সাল থেকে অনিয়মিতভাবে প্রদান করা হচ্ছে। একাডেমি অফ মোশন পিকচার আর্টস অ্যান্ড সাইন্সেস এটি প্রদান করে। চলচ্চিত্রের যে বিষয়গুলো অস্তিত্বশীল একাডেমি পুরস্কারের কোন ক্ষেত্রের মধ্যে পড়েনা সেগুলোকে পুরস্কৃত করার জন্যই এর প্রচলন করা হয়। বর্তমানে মূলত আজীবন অর্জনের ভিত্তিতে এই পুরস্কার দেয়া হয়ে থাকে।
বিজয়ীদের তালিকা
বব হোপকে চারটি ভিন্ন অনুষ্ঠানে সম্মাননা দেওয়া হয়।
নপিক্স
নপিক্স (Knoppix)একটি লিনাক্স ভিত্তিক ডিস্ট্রিবিউশান। এটি কোনরকম ইন্সটলেশান প্রক্রিয়া ছাড়াই একটি পূর্ণাঙ্গ অপারেটিং ব্যবস্থা হিসেবে কাজ করতে পারে। এক্ষেত্রে এদের কে সিডি থেকে বুট করতে হয়। এছাড়া হার্ড ডিস্কে ইন্সটল করে ব্যবহার করার বিকল্পও আছে। মূলত জার্মান প্রোগ্রামারদের প্রচেস্টার ফসল এই নপিক্স। thumb|300px|KNOPPIX
বাদ (রীতি)
বাদ রীতি বা বাদ প্রথা হলো আসামির পরিবারের কোন নারীকে, স্ত্রী বা দাসী হিসাবে ভিকটিম বা ক্ষতিগ্রস্থ পরিবারকে দিয়ে আপোষ করার একটি রীতি। এটি এখনও আফগানিস্তান এবং পাকিস্তানের কিছু এলাকায়, বিশেষত কোচীদের মধ্যে প্রচলিত রয়েছে। যদিও আফগানিস্তানের আইনে এই বাদ রীতি অবৈধ, এই রীতির ভুক্তভোগীদের অনেকেই তাদের অধিকার জানে না।
বর্ণনা
একজন ব্যক্তি কোনো গুরুতর অপরাধ করার পর, প্রবীণদের একটি পরিষদ জিরগা কে ডাকা হয় (জিরগা একটি প্রবীনদের নিয়ে গঠিত পরিষদ যেখানে যারা পাশতুন আফগান বা পাঠানদের নিয়ম অনুসারে বিচার করে থাকে), তারা শাস্তির পরিমাণ ঠিক করে থাকে। ছোট বা কম অপরাধের শাস্তি হয় অর্থ বা গবাদি পশু জরিমানা হিসাবে দিয়ে। হত্যার মতো বড় অপরাধের জন্য সাধারণত শাস্তি হিসাবে অপরাধীর পরিবারের একটি নারীকে ভিকটিমের বা ক্ষতিগ্রস্থ পরিবারকে দিতে হয়। বা বলা যায়, জোর করে ক্ষতিগ্রস্থ পরিবারের কারো সাথে আসামি পরিবারের মেয়ের জোর করে বিয়ে দেওয়া হয়। নিয়ম অনুযায়ী সে নারী তার নতুন পরিবারের সদস্য বা গৃহকর্মী হিসাবে গৃহীত হয় এবং সমান অধিকার পায়। তবে এইসব নারীরা সব সময় নতুন পরিবারে সমান অধিকার পায় না এবং নারী নির্যাতনের শিকার হয়।
বাদ রীতির সাথে ইসলামের বা ইসলামিক নিয়ম কানুনের কোন সম্পর্ক নেই। বরং এটি ইসলাম বিরোধী ও অবৈধ্য হিসাবে গন্য করা যায়। কারণ হাদিসে বলা আছে, নারীদের নির্দেশ ছাড়া তাদের বিয়ে দেওয়া যাবে না, এবং কুমারী নারীর ক্ষেত্রে তাদের বিয়েতে অনুমতি নিতে হবে; সে যদি নিরব থাকে তা সম্মতি হিসাবে গন্য হবে। (লজ্জাকে সম্মান করে) - [বুখারী ৬৪৫৫, মুসলিম ও অন্যান্য]
আফগানিস্তানের আইন
বাদ ১৯৭৬ আফগান দণ্ডবিধির ৫১৭ ধারা অনুযায়ী একটি ফৌজদারি অপরাধ। কিন্তু অনুচ্ছেদটি কেবল তখনই প্রযোজ্য হয় যখন ১৮ বছরের বেশি বয়সী একজন বিধবা এবং নারী বাদের মাধ্যমে দেওয়া হয়। আফগান দণ্ডবিধিতে অপরাধীদের সর্বোচ্চ ২ বছর শাস্তির নিয়ম রয়েছে। যদিও এখনো কোন জিরগা বা প্রবীন শাস্তি নির্ধারককে এই কারণ গ্রেফতার পর্যন্ত করা হয়নি। বাদ রীতির চর্চা বেশিরভাগ আফগানিস্তানের কুনার, হেলমান্দ, বাল্‌খ প্রদেশে দেখা যায়।
গাজীপুর-৫
গাজীপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৮নং আসন।
গোলাম কুদ্দুছ
গোলাম কুদ্দুছ (জন্ম ১৩ মে ১৯৫৬) একজন বাংলাদেশি সাংস্কৃতিক ব্যক্তিত্ব, লেখক এবং গবেষক। তিনি বাংলাদেশের ‘সম্মিলিত সাংস্কৃতিক জোট’ নামক সংগঠনের সভাপতির দায়িত্ব পালন করছেন। সংস্কৃতি সংগঠক হিসেবে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
জীবনী
গোলাম কুদ্দুছ ১৯৫৬ সালের ১৩ মে নোয়াখালী জেলার চাটখিল উপজেলার সিংহবাহুড়া গ্রামে জন্মগ্রহণ করেন। তার পিতার নাম আবদুল মাবুদ এবং মাতার নাম খােরশেদ আরা বেগম। এই দম্পতির নয় ছেলে-মেয়ের মধ্যে তিনি তৃতীয়। চট্টগ্রামের সরকারি মুসলিম উচ্চ বিদ্যালয় থেকে মাধ্যমিক সম্পন্ন করার পর কুদ্দুছ চট্টগ্রাম কলেজে পড়ালেখা করেন। পরবর্তীতে ঢাকা বিশ্ববিদ্যালয় থেকে সম্মানসহ সমাজবিজ্ঞানে স্নাতকোত্তর ডিগ্রি অর্জন করেন।
ঢাকা বিশ্ববিদ্যালয়ের ছাত্রাবস্থায় তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) হাজী মুহাম্মদ মহসীন হল শাখার সহ-সভাপতি এবং ডাকসুর কেন্দ্রীয় সংসদের ভারপ্রাপ্ত সহ-সভাপতি  হিসেবে দায়িত্ব পালন করেন। এছাড়াও তিনি ঢাকা বিশ্ববিদ্যালয়ের সিনেট সদস্য হিসেবে দায়িত্ব পালন করেন। গোলাম কুদ্দুছ ২০১৪ সাল থেকে সম্মিলিত সাংস্কৃতিক জোটের সভাপতি হিসেবে দায়িত্ব পালন করছেন।
ব্যক্তিগত জীবন
গোলাম কুদ্দুছ ব্যক্তিগত জীবনে মরিয়ম নাসরিনের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।
যোষেফ
বাইবেলীয় আখ্যান অনুসারে যোষেফকে তাঁর ঈর্ষাপরায়ণ ভাইয়েরা দাস হিসেবে বিক্রি করে দেয় এবং পরবর্তীতে ফরৌণ তাঁকে মিসর দেশের অধ্যক্ষপদে নিযুক্ত করেন। যার ফলস্রুতিতে ইস্রায়েল কনান দেশ ত্যাগ করে মিসরে স্থায়ী হন।
ফরৌন তাঁকে সাফনৎ-পানেহ (צָפְנַת פַּעְנֵחַ) নামকরণ করেন (আদিপুস্তক ৪১:৪৫)। এই কাহিনীর রচনাকাল খ্রিষ্টপূর্ব ৭ম শতাব্দী থেকে খ্রিষ্টপূর্ব ৫ম শতাব্দীর তৃতীয় চতুর্থাংশ বলে ধারণা করা হয়, যা বিশেষজ্ঞদের মধ্যে মোটামুটিভাবে আদিপুস্তকের রচনাকাল।
রব্বীয় ঐতিহ্যে যোষেফ মশীহ বেন ইউসেফ নামক আরেক মশীহের পূর্বপুরুষ যিনি মশীহ বেন দায়ূদের পাশাপাশি অশুভ শক্তির বিরুদ্ধে যুদ্ধ ঘোষণা করবেন এবং ঈশ্বর ও ইস্রায়েলের শত্রুদের সঙ্গে লড়াই করে মৃত্যুবরণ করবেন।
আওস ইবনে সালাবা
আওস ইবনে সালাবা আল আনসারী মুহাম্মাদের একজন প্রসিদ্ধ সাহাবা ছিলেন। এই সাহাবাকে কেন্দ্র করে সূরা আত-তাওবাহের ৯৪ নং আয়াত নাযিল হয়।
জন্ম ও পরিচয়
আওস ইবনে সালাবা মদিনাতে জন্মগ্রহণ করেন এবং একজন আনসার সাহাবা ছিলেন।
কুরআনের আয়াত অবতীর্ণ
হাকিম ইবনে আব্দুল্লাহর মতে, যেসকল সাহাবা নিশাপুর আগমন করেন তাদের মধ্যে আওস ইবনে সালাবা অন্যতম।
তাবুক যুদ্ধে যোগদান না করা
তিনি একজন নিষ্ঠাবান সাহাবা হওয়া সত্ত্বেও তাবুকের যুদ্ধে অংশগ্রহণ করা হতে বিরত থাকেন। পরবর্তীতে তিনি নিজের কাজের জন্য অনুতপ্ত হন এবং আল্লাহ্‌ ও মুহাম্মাদের নিকট ক্ষমা প্রার্থনা করেন। এই যুদ্ধে যারা অংশগ্রহণ করা হতে বিরত থাকেন, আল্লাহ্‌ তাদের প্রতি ভৎসর্না নিন্দাসূচক আয়াত অবতীর্ণ করেন। "তুমি যখন তাদের কাছে ফিরে আসবে, তখন তারা তোমাদের নিকট ছল-ছুতা নিয়ে উপস্থিত হবে; তুমি বলো, ছল কারো না, আমি কখনো তোমাদের কথা শুনব না; আমাকে আল্লাহ তা’আলা তোমাদের অবস্থা সম্পর্কে অবহিত করে দিয়েছেন। আর এখন তোমাদের কর্ম আল্লাহই দেখবেন এবং তাঁর রসূল। তারপর তোমরা প্রত্যাবর্তিত হবে সেই গোপন ও আগোপন বিষয়ে অবগত সত্তার নিকট। তিনিই তোমাদের বাতলে দেবেন যা তোমরা করছিলে। - আল কুরআন - (৯:৯৪)"
ক্ষমা প্রার্থনা করা ও আয়াত অবতীর্ণ
তখন আওস ইবনে সালাবা ভয় পেয়ে যান এবং অনুতপ্ত হন, এরপর পাপের মার্জনাস্বরূপ নিজেকে মদিনার মসজিদে নববী র একটি খুঁটির সাথে নিজেকে বেঁধে রাখেন এবং শপথ করেন মুহাম্মাদ যদি তার বাধন খুলে না দেন তাহলে সে নিজে থেকে এই বাধন খুলবেন না। মুহাম্মাদ তাবুক হতে প্রত্যাবর্তন করে মসজিদে প্রবেশ করিয়া অন্যদের সাথে তাকে খুঁটির সাথে বাঁধা অবস্থায় দেখতে পান। এবং এই ঘটনার কারণ জানতে পেরে মুহাম্মাদ বলেন, আল্লাহর নির্দেশ না আসা পর্যন্ত এই বাধন আমি খুলে দিতে পারবোনা। অবশেষে আল্লাহ্‌ তাদেরকে ক্ষমা করে দিয়ে কুরআনে আয়াত নাযিল করেন। "আর কোন কোন লোক রয়েছে যারা নিজেদের পাপ স্বীকার করেছে, তারা মিশ্রিত করেছে একটি নেককাজ ও অন্য একটি বদকাজ। শীঘ্রই আল্লাহ হয়ত তাদেরকে ক্ষমা করে দেবেন। নিঃঃসন্দেহে আল্লাহ ক্ষমাশীল করুণাময়। - আল কুরআন - (৯:১০২)"এরপর মুহাম্মাদ আওস ইবনে সালাবাসহ সকলকে বাঁধনমুক্ত করে দেন।
ট্রান্স–হরিয়ানা এক্সপ্রেসওয়ে
ট্রান্স–হরিয়ানা এক্সপ্রেসওয়ে বা আম্বালা–নারনৌল এক্সপ্রেসওয়ে (এনএইচ ১৫২ডি) হল ভারতের হরিয়ানা রাজ্যের একটি ২২৭ কিলোমিটার দীর্ঘ ও ৬- লেন প্রশস্ত প্রবেশাধিকার-নিয়ন্ত্রিত এক্সপ্রেসওয়ে। এই এক্সপ্রেসওয়েটি কুরুক্ষেত্র জেলার (এনএইচ ১৫২) গাংঘেরি গ্রামকে (ইসমাইলবাদের কাছে) মহেন্দ্রগড় জেলার সুরানা গ্রামের নিকট নারনৌল বাইপাসের (এনএইচ-১৪৮বি) সঙ্গে সংযুক্ত করে। এটি কৌল, পুন্ডরী, আসান্ধ, ধাত্রথ, কালানৌর ও চরখি দাদরি এলাকাকে অতিক্রম করে। এটির সরল-রেখার গ্রীনফিল্ড অ্যালাইনমেন্ট রাজ্যের রাজধানী চণ্ডীগড় থেকে দিল্লি, নারনৌল ও জয়পুরের দূরত্ব কমিয়ে দিয়েছে, ফলে এনএইচ ৪৪ ও এনএইচ ৪৮-এর যানজট কমবে।
সড়কটি এনএইচ-৯ সহ কমপক্ষে ১৫ টি জাতীয় মহাসড়ক এবং এসএইচ৬, এসএইচ৯, এসএইচ৮, এসএইচ১১, এসএইচ১২, এসএইচ১৪, এসএইচ১০, এসএইচ১৬এ, এসএইচ২০, এসএইচ২৪ ও এসএইচ২৬ সহ বেশ কয়েকটি রাজ্য মহাসড়কে ছেদ অ অতিক্রম করে। আশেপাশের এলাকাকে শিল্প করিডোর হিসেবে গড়ে তোলা হচ্ছে। জমি অধিগ্রহণ সম্পন্ন হয়েছে এবং নির্মাণ কাজ ২০২২ সালের জুন মাসের মধ্যে শেষ হবে বলে আশা করা হচ্ছে।
বড়নাল ইউনিয়ন
বড়নাল বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
অবস্থান ও সীমানা
মাটিরাঙ্গা উপজেলার মধ্যাংশে বড়নাল ইউনিয়নের অবস্থান। এ ইউনিয়নের দক্ষিণে আমতলী ইউনিয়ন, পূর্বে পানছড়ি উপজেলার উল্টাছড়ি ইউনিয়ন, উত্তরে তবলছড়ি ইউনিয়ন এবং পশ্চিমে তবলছড়ি ইউনিয়ন ও ভারতের ত্রিপুরা প্রদেশ অবস্থিত।
প্রশাসনিক কাঠামো
বড়নাল ইউনিয়ন মাটিরাঙ্গা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
শিক্ষা প্রতিষ্ঠান
বড়নাল ইউ‌নিয়‌নের ম‌ধ্যে একমাত্র মাধ‌্যমিক শিক্ষা প্রতিষ্ঠান হ‌লো বড়নাল মু‌ক্তি‌যোদ্ধা উচ্চ বিদ‌্যালয়। বিদ‌্যালয়‌টি‌তে বর্তমা‌নে কলা,বিজ্ঞান ও ব‌্যবসায় শিক্ষা বিভা‌গে পাঠদান চল‌ছে। এই তিন‌টি বিভা‌গে ২০২১ খি্রস্টা‌ব্দে মাধ‌্যমিক পর্যা‌য়ে চট্টগ্রাম শিক্ষা বোর্ড হ‌তে পাঠদান অনুম‌তি লাভ।
যোগাযোগ ব্যবস্থা
সড়ক পথই যোগাযোগের একমাত্র মাধ্যম। পূর্বে উক্ত ইউনিয়নের পশ্চিমে অবস্থিত ফেনী নদী দিয়ে চলাচল থাকলেও সড়ক পথের উন্নয়ন ও নিরাপত্তার বিষয় সহ সামগ্রিক অসুবিধার কারণে এই জলপথ এখন আর ব্যবহৃত হয়না।
খাল ও নদী
তৈলাফাং, ফেনী নদী
হাট-বাজার
ডাকবাংলা বাজার, বড়নাল বাজার
আব্বাসীয় বিপ্লব
বিপ্লব মূলত আরব সাম্রাজ্যের সমাপ্তি এবং মধ্যপ্রাচ্যে আরও অন্তর্ভুক্ত, বহুজাতিক রাষ্ট্রের সূচনা চিহ্নিত করে। ইতিহাসে তার সময়কালে সবচেয়ে সুসংগঠিত বিপ্লবগুলির মধ্যে একটি হিসাবে স্মরণীয়, এটি পূর্বদিকে মুসলিম বিশ্বের ফোকাসকে পুনর্বিন্যাস করেছিল।
পটভূমি
৭৪০-এর দশকে উমাইয়া সাম্রাজ্য নিজেকে সংকটজনক অবস্থায় দেখতে পায়। ৭৪৪ সালে উত্তরাধিকার নিয়ে বিরোধের ফলে তৃতীয় মুসলিম গৃহযুদ্ধ শুরু হয়, যা দুই বছর ধরে মধ্যপ্রাচ্য জুড়ে ছড়িয়ে পড়ে। পরের বছরই আল-দাহহাক ইবনে কায়স আল-শায়বানি একটি খারিজি বিদ্রোহ শুরু করেন যা ৭৪৬ সাল পর্যন্ত চলে। এর সাথে সাথে, দ্বিতীয় মারওয়ানের রাজধানী দামেস্ক থেকে হারানে সরানোর সিদ্ধান্তের প্রতিক্রিয়ায় একটি বিদ্রোহ শুরু হয়, যার ফলে হোমসে ধ্বংসযজ্ঞ হয়ে যায় - যা ৭৪৬ সালেই ঘটে। ৭৪৭ সাল পর্যন্ত দ্বিতীয় মারওয়ান প্রদেশগুলিকে শান্ত করতে সক্ষম হননি; আব্বাসীয় বিপ্লব কয়েক মাসের মধ্যে শুরু হয়েছিল।
নাসর ইবনে সায়িয়ার ৭৩৮ সালে হিশাম ইবনে আবদুল মালিক খুরুসানের গভর্নর নিযুক্ত হন। তিনি গৃহযুদ্ধ জুড়ে তার পদ ধরে রেখেছিলেন, পরবর্তী সময়ে দ্বিতীয় মারওয়ান দ্বারা গভর্নর হিসাবে নিশ্চিত হন।
খোরাসানে বিস্তৃত আকার এবং কম জনসংখ্যার ঘনত্বের অর্থ ছিল আরব ডেনিজেনরা - সামরিক এবং বেসামরিক উভয়ই - মূলত ইসলামের বিস্তারের সময় নির্মিত গ্যারিসনের বাইরে বাস করত। এটি উমাইয়া প্রদেশের বাকি অংশের বিপরীত ছিল, যেখানে আরবরা দুর্গে অবস্থান করে নিজেদের নির্জন করার দিকে ঝুঁকেছিল এবং স্থানীয়দের সাথে মিথস্ক্রিয়া এড়ায়। খোরাসানের আরব বসতিস্থাপনকারীরা তাদের ঐতিহ্যবাহী জীবনধারা ছেড়ে স্থানীয় ইরানি জনগণের মধ্যে বসতি স্থাপন করে। সাম্রাজ্যের অন্যত্র আরবদের সাথে আন্তঃবিবাহ নিরুৎসাহিত বা এমনকি নিষিদ্ধ করা হয়েছিল, এটি ধীরে ধীরে পূর্ব খোরাসানের মধ্যে অভ্যাসে পরিণত হয়েছিল; আরবরা যখন ফার্সি পোশাক গ্রহণ করতে শুরু করে এবং দুটি ভাষা একে অপরকে প্রভাবিত করে, তখন জাতিগত বাধাগুলি নেমে আসে।
শিয়া মুসলিমদের মধ্যে অসন্তুষ্টি
থাম্ব|305x305পিক্সেল| কাসর আমরার অবশিষ্টাংশ, একটি মরুভূমি প্রাসাদ যেখানে উমাইয়া রাজকুমাররা উপভোগ এবং অপব্যয়ের জন্য কুখ্যাত ছিল। কারবালার যুদ্ধের পর ৬৮০ খ্রিস্টাব্দে উমাইয়া সেনাবাহিনী মুহাম্মদের নাতি হুসেইন ইবনে আলী এবং তার আত্মীয় ও সঙ্গীদের গণহত্যার ঘটনা ঘটায়। শিয়ারা এই অনুষ্ঠানকে উমাইয়াদের বিরুদ্ধে বিরোধিতার এক সমাবেশের আর্তনাদ হিসেবে ব্যবহার করে। আব্বাসীয়রা উমাইয়াদের বিরুদ্ধে জনসমর্থন অর্জনের জন্য কারবালার স্মৃতিও ব্যাপকভাবে ব্যবহার করেছিল।
হাশিমিয়া আন্দোলন (কায়সানীয় শিয়াদের একটি উপসম্প্রদায়) মূলত উমাইয়া রাজবংশের বিরুদ্ধে চূড়ান্ত প্রচেষ্টা শুরু করার জন্য দায়ী ছিল, প্রাথমিকভাবে উমাইয়াদের পরিবর্তে একটি আলিয় শাসক পরিবার রাখার লক্ষ্য নিয়ে। কিছুটা হলেও উমাইয়াদের বিরুদ্ধে বিদ্রোহ শিয়াদের ধারণার সাথে প্রাথমিক সম্পর্ক গড়ে তোলে। উমাইয়া শাসনের বিরুদ্ধে বেশ কয়েকটি শিয়া বিদ্রোহ ইতিমধ্যে ইতোমধ্যে সংঘটিত হয়েছিল, যদিও তারা আলিয় শাসকের প্রতি তাদের আকাঙ্ক্ষা সম্পর্কে খোলামেলা ছিল। জায়েদ ইবনে আলী ইরাকে উমাইয়াদের সাথে যুদ্ধ করেন, আর আবদুল্লাহ ইবনে মুআবিয়া এমনকি পারস্যের উপর অস্থায়ী শাসন প্রতিষ্ঠা করেন। তাদের হত্যা কেবল শিয়াদের মধ্যে উমাইয়া বিরোধী মনোভাবই বাড়ায়নি, ইরাক এবং পারস্যের শিয়া এবং সুন্নি উভয়কেই একটি সাধারণ সমাবেশের আর্তনাদ দিয়েছে। একই সময়ে, প্রাথমিক শিয়া বিরোধী ব্যক্তিত্বদের ধরা এবং হত্যা আব্বাসীয়দের একমাত্র বাস্তববাদী দাবিদার হিসাবে পরিণত করে যা উমাইয়ারা ছেড়ে দেবে।
কিছু ঐতিহ্য অনুসারে, আব্দ-আল্লাহ ৭১৭ সালে আব্বাসীয় পরিবারের প্রধান মুহাম্মাদ ইবনে আলী ইবনে আব্দাল্লাহ আব্বাসির বাড়িতে হুমেইমায় মারা যান এবং তার উত্তরসূরি হিসেবে মুহাম্মদ ইবনে আলী নাম মৃত্যুর আগে বলে মারা যান। যদিও উপাখ্যানকে একটি মনগড়া ধারণা হিসাবে বিবেচনা করা হয়, সেই সময় এটি আব্বাসীয়দের মুখতার আল সাকাফি র ব্যর্থ বিদ্রোহের সমর্থকদের একত্রিত করার অনুমতি দেয়, যারা মুহাম্মদ ইবনে আল-হানাফিয়ার সমর্থক হিসাবে নিজেদের প্রতিনিধিত্ব করেছিল। যখন বিপ্লব পুরোদমে চলছে, তখন বেশিরভাগ কায়সানাইট শিয়া হয় আব্বাসীয় রাজবংশের প্রতি তাদের আনুগত্য হস্তান্তর করেছে (হাশিমিয়াদের ক্ষেত্রে), অথবা শিয়া ও কেসায়ীদের অন্যান্য শাখায় চলে গিয়েছিলেন।
আরব না হওয়া সুন্নি মুসলমানদের মধ্যে মতবিরোধ
উমাইয়া রাষ্ট্রকে একটি আরবকেন্দ্রিক রাষ্ট্র হিসাবে স্মরণ করা হয়, যা তাদের দ্বারা পরিচালিত এবং তাদের উপকারে পরিচালিত হয়, যারা ধর্মীয় ভাবে মুসলিম হলেও জাতিগতভাবে আরব ছিল। অ-আরব মুসলিমরা তাদের প্রান্তিক সামাজিক অবস্থানের প্রতি বিরক্তি প্রকাশ করেছিল এবং সহজেই উমাইয়াদের শাসনের বিরোধী আব্বাসীয়দের প্রতি আকৃষ্ট হয়েছিল। আরবরা আমলাতন্ত্র ও সামরিক বাহিনীর উপর আধিপত্য বিস্তার করত এবং আরবের বাইরের স্থানীয় জনগোষ্ঠীর চেয়ে আলাদা দুর্গে তাদের রাখা হত। এমনকি ইসলাম ধর্ম গ্রহণের পরেও, অ-আরব বা মাওয়ালি এই গ্যারিসন শহরগুলিতে থাকতে পারেনি। অ-আরবদের সরকারের হয়ে কাজ করার অনুমতি দেওয়া হয়নি বা তারা উমাইয়া সামরিক বাহিনীতে কর্মকর্তার পদে থাকতে পারেনি এবং তাদের তখনও অমুসলিমদের মত জিজিয়া কর দিতে হয়েছিল। উমাইয়া শাসনের অধীনে অমুসলিমরাও এই একই আদেশের অধীন ছিল। আরব এবং অনাআরবদের মধ্যে আন্তঃবিবাহ বিরল ছিল। যখন এটি ঘটতো, তা কেবল একজন আরব পুরুষ এবং একজন অ-আরব মহিলার মধ্যে অনুমোদিত ছিল অন্যদিকে অ-আরব পুরুষরা সাধারণত আরব মহিলাদের বিয়ে করার জন্য স্বাধীন ছিল না।
ধীরে ধীরে ইসলামে ধর্মান্তরের ঘটনা ঘটে। যদি কোনও অ-আরব ইসলাম গ্রহণ করার ইচ্ছা পোষণ করে, তবে তাদের কেবল নিজের নাম ছেড়ে দিতে হতো, পাশাপাশি দ্বিতীয় শ্রেণির নাগরিকও থাকতে হতো। আরব গোত্র দ্বারা অ-আরবকে "দত্তক" করা হত, বরং অ-আরবরা "আল-গোত্রের নামের ফ্রিডম্যান" এর শেষ নাম নেবে, যদিও তারা ধর্মান্তরণের আগে ক্রীতদাস ছিল না। এর অর্থ মূলত তারা উপজাতির অধীন ছিল যারা তাদের ধর্মান্তরণের পৃষ্ঠপোষকতা করেছিল।
যদিও ইসলাম ধর্ম গ্রহণকরা স্থানীয় জনসংখ্যার প্রায় ১০% ছিল - উমাইয়া শাসনের অধীনে বসবাসকারী বেশিরভাগ মানুষ মুসলিম ছিল না - এই শতাংশ খুব কম সংখ্যক আরবদের কারণে উল্লেখযোগ্য ছিল। আস্তে আস্তে, অ-আরব মুসলমানরা আরব মুসলমানদের চেয়ে বেশি ছিল, যা আরব আভিজাত্যের মধ্যে শঙ্কার সৃষ্টি করেছিল। সামাজিকভাবে, এটি একটি সমস্যা তৈরি করেছিল কারণ উমাইয়ারা ইসলামকে অভিজাত আরব পরিবারের সম্পত্তি হিসাবে দেখেছিল। উমাইয়া পদ্ধতিতেও একটি বড় আর্থিক সমস্যা দেখা দিয়েছে। অ-আরব সম্প্রদায়ের কাছ থেকে নতুন ধর্মান্তরিত হয়ে যদি অমুসলিমদের জন্য কুরআন দ্বারা নির্ধারিত জিজিয়া কর প্রদান বন্ধ করে দেয় তবে সাম্রাজ্য দেউলিয়া হয়ে যায়। নাগরিক ও রাজনৈতিক অধিকারের অভাবে অবশেষে আরব হওয়া সত্ত্বেও অ-আরব মুসলমানদের আব্বাসীয়দের সমর্থন করতে পরিচালিত করেছিল।
এমনকি আরব গভর্নররা সরকারী প্রশাসনের আরো অত্যাধুনিক ইরানি পদ্ধতি গ্রহণ করলেও, অ-আরবদের এখনও এই ধরনের পদে অধিষ্ঠিত হতে বাধা দেওয়া হয়েছিল। অআরবদের আরব শৈলীর পোশাক পরার অনুমতিও দেওয়া হয়নি, উমাইয়াদের দ্বারা আরব জাতিগত শ্রেষ্ঠত্বের অনুভূতি এত শক্তিশালী ছিল। এর ফলে যে অসন্তোষ দেখা দিয়েছে তার বেশিরভাগই শুউবিয়া আন্দোলনের দিকে পরিচালিত করে, যা আরবদের সাথে অ-আরব জাতিগত এবং সাংস্কৃতিক সমতার একটি দাবি। এই আন্দোলন মিশরীয়, আরামিন এবং বার্বা‌র জনগণের মধ্যে সমর্থন অর্জন করে, যদিও এই আন্দোলনটি ইরানের জনগণের মধ্যে সবচেয়ে বেশি প্রকাশিত হয়েছিল।
ইরানি সংস্কৃতি দমন
ডান|থাম্ব| [[আবদুল মালিক ইবনে মারওয়ান|উমাইয়া খলিফা আবদ-মালেক ইবনে মারওয়ানকে চিত্রিত করে মুদ্রা]] পারস্যের প্রথম দিকের মুসলিম বিজয়ের সাথে ইরান বিরোধী আরবায়ন নীতি যুক্ত হয়েছিল যা অনেক অসন্তোষের সৃষ্টি করেছিল। বিতর্কিত উমাইয়া গভর্নর হাজ্জাজ বিন ইউসুফ পূর্ব ইসলামিক সাম্রাজ্যে ফার্সি ভাষা হিসেবে ব্যবহার করায় বিরক্ত হন এবং প্রয়োজনে জোর করে সরকার এমনকি সাধারণ জনগণের মধ্যেও লিখিত ও কথিত ফার্সি ভাষা দমনের আদেশ দেন। সমসাময়িক ইতিহাসবিদরা লিপিবদ্ধ করেন যে আল-হাজ্জাজ খাওয়ারেজমিয় ভাষার মৃত্যুতে অবদান রেখেছিলেন, যা ফার্সি ভাষার সাথে ঘনিষ্ঠভাবে সম্পর্কিত। উমাইয়ারা পূর্ব ইরানের সভ্যতার শক্ত ঘাঁটি খোয়ারেজমে প্রসারিত হওয়ার পর আল-হাজ্জাজ যে কেউ ভাষাটি পড়তে বা লিখতে পারে তাকে মৃত্যুদণ্ড দেওয়ার আদেশ দেয়, যে কেবল নিরক্ষরই রয়ে গেছে।
অমুসলিমদের মধ্যে অসন্তুষ্টি
উমাইয়া যুগে জরথুস্ট্রীয়দের উপর নির্যাতন রাষ্ট্রীয় নীতির অংশ ছিল। আল-হাজ্জাজ পূর্ব ইরানের ভূমি বিজয়ের পর সমস্ত জরথুস্ট্রীয় পাদরিদের হত্যা করে, সমস্ত জরথুস্ট্রীয় সাহিত্য পুড়িয়ে দেয় এবং বেশিরভাগ ধর্মীয় ভবন ধ্বংস করে দেয় বলে অভিযোগ করা হয়। মার্ভের চারপাশের অমুসলিম আভিজাত্য আব্বাসীয়দের সমর্থন করেছিল, এবং এইভাবে ধর্মীয় বিশ্বাস নির্বিশেষে একটি সুবিধাপ্রাপ্ত শাসক শ্রেণী হিসাবে তাদের মর্যাদা বজায় রেখেছে।
সূচনা
৭১৯ সালের দিকে হাশিমিয়া মিশন খুরসানে অনুসারীদের সন্ধান করতে শুরু করে। তাদের প্রচারকে ধর্মান্ধতার একটি হিসাবে চিহ্নিত করা হয়েছিল। তারা আব্বাসীয়দের স্পষ্ট উল্লেখ না করে নবীসভার একজন সদস্যের জন্য সমর্থন চেয়েছিল, যে সকলকে সন্তুষ্ট করবে"। এই মিশনগুলি আরব এবং অ-আরব উভয়ের মধ্যে সাফল্যের সাথে মিলিত হয়েছিল, যদিও পরবর্তীগুলি আন্দোলনের বৃদ্ধিতে একটি বিশেষ গুরুত্বপূর্ণ ভূমিকা পালন করতে পারে। কায়সানাইট, হাশিমিয়া এবং মূলধারার শিয়াদের বেশ কয়েকটি শিয়া বিদ্রোহ উমাইয়া শাসনের শেষ বছরগুলোতে সংঘটিত হয়েছিল, ঠিক একই সময়ে দ্বিতীয় ও তৃতীয় ফিতনার সময় জোটবদ্ধতা এবং অন্যায় কাজের বিষয়ে উমাইয়া সেনাবাহিনীর সিরীয় সৈন্যদের মধ্যে উত্তেজনা ছড়িয়ে পড়েছিল।
এই সময় কুফা উমাইয়া শাসনের বিরোধী, বিশেষত আলীর সমর্থক এবং শিয়াদের কেন্দ্রস্থল ছিল। ৭৪১-৪২ সালে আবু মুসলিম সেখানে আব্বাসীয় এজেন্টদের সাথে প্রথম যোগাযোগ করেন এবং অবশেষে মক্কায় আব্বাসীয় প্রধান ইমাম ইব্রাহিমের সাথে তার পরিচয় হয়। প্রায় ৭৪৬ সালের দিকে আবু মুসলিম খুরাসানের হাশিমিয়ায় নেতৃত্ব গ্রহণ করেন। আলিয় বিদ্রোহের বিপরীতে যা তাদের দাবির বিষয়ে খোলামেলা এবং সরল ছিল, আব্বাসীয়রা ধীরে ধীরে হাশিমীয় মিত্রদের সাথে উমাইয়া শাসনের ভূগর্ভস্থ প্রতিরোধ আন্দোলন গড়ে তুলেছিল। বিপ্লবের সাফল্য নিশ্চিত করতে পূর্বের মুসলিম দেশগুলিতে সমর্থনের একটি শক্তির ভিত্তি তৈরি করতে গোপন নেটওয়ার্কগুলি ব্যবহৃত হয়েছিল। এই দল কেবল ইরাকের জাইদি বিদ্রোহের গোড়ালিতে ঘটেনি, একই সাথে ইইবেরীয়, এবং মাগরেব, ইমেন এবং হিজাজ, ইবাদি বিদ্রোহের সাথেও ঘটেছিল, এবং তৃতীয় ফিতনা মধ্যে লেভান্ট সঙ্গে খুরসান ও মধ্য এশিয়ায় আল হারিস ইবনে সুরজের বিদ্রোহ একই সময়ে বিপ্লব থেকেই ঘটেছিল।  আব্বাসীয়রা তাদের প্রস্তুতির সময় ব্যয় করে দেখছিল কারণ উমাইয়া সাম্রাজ্য চারটি প্রধান দিকে নিজের মধ্যে থেকে অবরুদ্ধ ছিল, এবং স্কুল অফ ওরিয়েন্টাল অ্যান্ড আফ্রিকান স্টাডিজ প্রফেসর এমেরিটাস জি আর হাওটিং জোর দিয়ে বলেছেন যে উমাইয়া শাসকরা আব্বাসীয়দের প্রস্তুতি সম্পর্কে অবগত থাকলেও তাদের বিরুদ্ধে একত্রিত হওয়া সম্ভব হত না।